लुधियाना... दुकान के ताले तोड़ चुराया सामान, नामालूम आरोपियों पर पर्चा
दुकान के ताले तोड़ बैटरियां-इनवर्टर चुराने वाले नामालूम आरोपियों पर थाना सराभा नगर पुलिस ने मामला दर्ज किया है। ये मामला पिंक पार्क बाड़ेवाल रोड के मुकेश कुमार की शिकायत पर दर्ज हुआ। मुकेश ने बताया कि उसकी अगर नगर में आर्य समाज मंदिर मार्केट में दुकान है। 5 मार्च को वह रोजाना की तरह दुकान बंद कर घर गया था, 6 मार्च सुबह दुकान पर पहुंचा तो देखा कि ताले टूटे थे और अंदर पड़ी करीब तीन लाख रुपए कीमत की बैटरियां-इनवर्टर गायब थे। इसके साथ ही गांव सुनेत में रहने वाले प्रितपाल सिंह के घर पर भी ताले तोड़ कर चोर सामान चुरा कर ले गए। पुलिस मामला दर्ज कर जांच में जुट गई है।
hin_Deva hin_Deva